**Canllawiau – Sut i Lenwi’r Ffurflen Gais Ar-lein**

Dilynwch y canllawiau hyn os ydych yn cyflwyno cais i astudio un neu fwy o fodiwlau o Raglen MSc Dadansoddi Data i’r Llywodraeth.

Mae’r canllawiau isod wedi’u rhestru yn ôl y penodau o fewn y ffurflen gais ar-lein. Os oes arnoch angen cyngor neu gefnogaeth gyda’r broses ymgeisio, ebostiwch [admissions@caerdydd.ac.uk](mailto:admissions@cardiff.ac.uk)

**Manylion Personol:**

* Nid oes angen rhoi manylion o dan adran ‘Manylion Pasbort’ – gallwch hepgor adran hon y ffurflen.

**Cymwysterau:**

* Gallwch gyflwyno cais ar sail eich profiad proffesiynol yn unig os ydych wedi bod yn gweithio mewn rôl berthnasol am flwyddyn o leiaf. Os ydych yn cyflwyno cais ar sail eich profiad proffesiynol yn unig, ticiwch y blwch yn yr adran hon.
* Os ydych yn lanlwytho gwybodaeth am gymwysterau perthnasol, noder nad oes angen cyflwyno trawsgrifiad llawn o’r modiwlau a astudioch chi.
* Os ydych yn ansicr a yw eich cymwysterau’n berthnasol, ebostiwch [admissions@caerdydd.ac.uk](mailto:admissions@cardiff.ac.uk)

**Cyrff Proffesiynol:**

* Nid oes angen llenwi’r adran hon. Mae croeso i chi ddewis ‘Nac ydw, dydw i ddim yn aelod’, ac wedyn ‘Parhau’, er mwyn hepgor adran hon y ffurflen.

**Datganiad Personol:**

* Nodwch yn glir y modiwl(au) yr hoffech ei astudio, yn ogystal â chôd y modiwl(au), yn adran Datganiad Personol y ffurflen. Gweler y [rhestr o fodiwlau](https://www.cardiff.ac.uk/study/postgraduate/taught/standalone-modules/data-analytics-for-government) i gael mwy o wybodaeth.
* Os ydych yn cael eich noddi gan eich cyflogwr, does *dim* angen i chi gyflwyno datganiadu personol - bydd eu hawdurdodiad yn cynrychioli cadarnhad eich bod chi'n bodloni'r meini prawf cymhwysedd, fodd bynnag mae'n *rhaid* i chi gyflwyno llythyr noddi gyda'ch cais.

**Talu/Ffioedd:**

* Os yw'ch sefydliad yn talu i chi astudio'r modiwl(au), cadarnhewch hyn drwy:
  + Lanlwytho llythyr noddi syml o fewn adran Datganiad Personol y ffurflen (drwy ddewis yr opsiwn 'lanlwytho dogfen'). Dylai'r llythyr noddi gynnwys enw, teitl swydd a llofnod pwy bynnag sy'n awdurdodi eich nawdd. Dylai nodi'n glir hefyd y cyfanswm (£) y bydd eich cyflogwr yn talu tuag at eich astudiaethau.
  + Lanlwytho dogfen Rhif Archeb (RhA) i adran Datganiad Personol y ffurflen.
* Os ydych yn talu i astudio eich modiwl(au) eich hunain, does dim angen cyflwyno unrhyw wybodaeth ariannol yn ystod cam hwn y broses ymgeisio - byddwn yn gofyn am eich manylion pan fyddwch yn ymrestru.